猶他茶壺(Utah teapot)係電腦圖像上成日俾人攞嚟做例子嘅一個立體模型,亦係電腦圖像學界嘅圍內笑話[1],俾人睇成相當於電腦程式編寫當中嘅 Hello, World!,目的係,方便快手整一個最簡單嘅三維場景,裏頭有相對複雜嘅模型,以便安排場景同設置光源。
猶他茶壺係一個普通茶壺嘅數學模型,睇落實心,圓柱形同埋少少凸起。茶壺模型最早喺1975年由電腦圖像學研究員 Martin Newell 整出嚟,佢係電腦圖像程式嘅先鋒,當時喺猶他大學讀[2]。